Tokipona er et kunstsprog udviklet af Sonja Elen Kisa. Det blev første gang offentliggjort på Internettet i sommeren 2001. Toki betyder sprog på dette sprog. Det er meningen, at det skal kunne udtrykke følelser og behov og simplificere tankegangen hos dem, der anvender det både som sjov og afstressning. Sproget består af 17 bogstaver og har 118 ordrødder, der kombineres på forskellig vis til at danne de mest nødvendige begreber. De eneste talord er wan, tu, mute – en, to, mange – hvilket viser sprogets begrænsning og ide, at det er beregnet til at kommunikere på enkel vis. Teoretisk set kunne det anvendes som basalt sprog på udlandsrejser hvis alle kunne det, anvendbart til hotel, restaurant, taxa og butikker i kombination med skrevne tal, kort og kalendere, men det er ikke ment som et internationalt hjælpesprog, snarere dannet på baggrund af den taoistiske filosofi.